Музични аранжман

Аранжованє (франц. arranger) – значи привесц до порядку, ушориц. То модификованє,  адаптация, пременка у музичним тексту у музичним дїлу пре його виводзенє зоз другу ґрупу инструментох нє як у ориґиналу (напр. оркестрация клавирскей композициї).Ћосић Павле (2008) chapter IX, in Речник Синонима (in Српски), Београд, Србија: Корнет, →ISBN, page 714; republished Нови Сад,: Прометеј, 2018, →ISBN, page 714 2008 (гл. асистент и стручни консултант Бојана Ђорђевић) Речник синонима, Београд: Kornet, →ISBN, page 714 (COBISS) 

Аранжовaнє ше барз применює у забавней - поп музики. Уключує преважно технїчни можлївосци справи-аранжера, зоз уношеньом даєдних креативних елементох, алє нє у такей мири же би нова композиция достала самостойне значенє. Аранжман ше наволує и гармонизация а и инструментация новей лєбо познатей мелодиї.Raisa G. Shitikova, Yun' Li.Музыкальная аранжировка: к содержанию понятия. Culture and Civilization, v. 7, No. 2A, c. 38–55 (2017). — см. с. 49 "Заключение". Дата обращения: 26 ноября 2022. Архивировано 26 ноября 2022 года. 

 Аранжман и зродни поняца 
Постоя вельо концепти хтори означую творенє музичного дїла на основи постояцого музичного материялу. Розлики медзи нїма постоя у зависносци  од ориґиналного тексту, односно у розмири  креативней компоненти хтору дава нови автор. 
По вше векшим значеню секундарного творчого  доприношеня постої: аранжман, обробка, транскрибция, парафраза, рапсодия, фантазия. Спрам того аранжман забера штредню позицию и улогу у тей сериї формох и на даяки способ представя лєм технїчну роботу, а на други уплївує з креативну роботу.Браславский, Д. А. Аранжировка для эстрадных ансамблей и оркестров. — Издание второе, переработанное и дополненное. — М. Музыка 1974. — бок: 392. Источашнє наведзени концепти ше часточно преклопюю а пробованє уводзиц строгши огранїченя нє барз оправдане.

 Файти поп аранжманох 
Постоя два типи аранжованя спрам процесу креированя партитури за поп ансамбл лєбо оркестер: 

- Аранжман музичних дїлох хтори винїмково написани за виводзенє за поп ансамбли лєбо оркестри (окреме музику за танєц) музичних дїлох.

- Аранжман музичних дїлох за хтори авторе нє наменєли можлївосц же би их виводзели поп ансамбли лєбо оркестри  (напр. вокални дїла).Paul Mauriat - Joue Les Beatles na YouTube  

У першим случаю дїло такой задумане оркестерски и у своєй концепциї „обецує” богати оркестрово фарби (Н. Римски-Корсаков  Основи оркестрациї  кнїжка 1) а аранжер ше стрета зоз задатком же би витворел правилно пренєшени уметнїцки змист дїла, з помоцу естрадного ансамбла лєбо оркестра а у складзе зоз планом автора.(4)

Приклад другого случая аранжмана то албум Joue Les Beatles  и оркестри  Паула Маруия у хторим числени гити ґрупи Битлси, першобутно виведзени як квартети,  а аранжмани написани за виводзенє векшого состава инструментох - поп оркестер.

 Аранжованє и инструментация 
Постоя велї поняца и елементи за наставанє музичного дїла. Часто ше поставя питанє прецо нє гвариме оркестрация лєбо  инструментация  алє «аранжман». Чи єст розлики медзи тима трома концептами?Гаранян, Г. А. Основы эстрадной и джазовой аранжировки. — Издание 3-е, переработанное и дополненное. — Москва : Региональный Общественный Фонд развития джазового искусства Георгия Гараняна, 2010. — 256 с. — ISBN 978-5-9902000-2-9.

 Аранжмани и жанр 
У зависносци од музичного жанра (синтихоп, гард рок итд.) у хторим ґрупа музичарох будзе виводзиц композицию, хасную ше розлични стилски технїки аранжованя. Одлучуюцу улогу за одредзованє стилского напряма ансамбла ма орґанизация ритма, уключуюци характеристични ритмични фарби и ефекти удерних инструментох як основу ритем секциї. Пре тото аранжер муши познац розлични напрями и стили поп музики, преучиц основни ритмични фиґури (формули) рижних ритмох танца, и знац їх осучаснїц спрам нєшкайших сучасних трендох.

На приклад, рокенрол на початку хасновал технїку буґи-вуґи инструменталного провадзеня (остинато провадзенє аж и у осминох) основа диско ритма у часци бубня, бас бубень - на каждей штварцини, мала буґна (добош) на другей и штвартей штварцини. За самбу орґанизация цалей ритмичней секциї бубньох, типично ше хаснує алт-том и бас-том итд. Иста мелодия може буц аранжована у розличних музичних стилох.

 Виучовенє уметносци аранжованя 
Аранжер креїра аранжман. До нєдавна (пред 40-50 роками) нє постояла настава аранжованя у поп и джез жанрох на уровню фаховей специялизациї.

У музичних школох на естрадних напрямох, аранжованє  єден зоз обовязних предметох, алє нєт закончени школи зоз дипломами специялносци аранжер естраднога оркестра. Обуку такого фаху понукаю високошколски музични установи у велїх других державох, напр. Музични коледж Беркли у Бостону.Программы обучения в колледже Berklee Дата обращения: 21 ноября 2017. Архивировано 29 декабря 2017 года.

 Права 
Аранжер, з оглядом же є учашнїк у твореню дїла, ма право на продукователя фоноґрама. Креативне участвованє у виробки фоноґрама додзелює ше аранжерови.

 Вонкашнї вязи 
 „aranžman” u Hrvatskom jezičnom portalu 
 Aranžiranje muzike za tamburaški orkestar, priredio Ivan Sabo
 Arranging for Songwriters: Instrumentation and Production in Songwriting 31 декабря 2019.
 arrangement Encyclopædia Britannica online

 Референци 


Катеґория:Музика
Катеґория:Музични аранжмани
Катеґория:Музични термини